CELEX: 32007R0496
Language: et
Date: 2007-05-04 00:00:00
Title: Komisjoni määrus (EÜ) nr 496/2007, 4. mai 2007 , millega muudetakse määrust (EÜ) nr 600/2005 seoses koktsidiostaatikumide ja muude raviainete rühma kuuluva söödalisandi Salinomax 120G jääkide piirnormide kehtestamisega (EMPs kohaldatav tekst )

5.5.2007   
            
            
               ET
            
            
               Euroopa Liidu Teataja
            
            
               L 117/9
            
         
      KOMISJONI MÄÄRUS (EÜ) nr 496/2007,
   4. mai 2007,
   millega muudetakse määrust (EÜ) nr 600/2005 seoses koktsidiostaatikumide ja muude raviainete rühma kuuluva söödalisandi “Salinomax 120G” jääkide piirnormide kehtestamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisand salinomütsiinnaatrium (Salinomax 120G) on lubatud teatavatel tingimustel vastavalt nõukogu direktiivile 70/524/EMÜ. (2) Komisjoni määrusega (EÜ) nr 600/2005 (3) on antud kümneaastane luba kõnealuse söödalisandi kasutamiseks broilerkanade puhul ja söödalisandi luba on seotud selle ringlusse laskmise eest vastutajaga. Kõnealune söödalisand on kantud ühenduse söödalisandite registrisse.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku nõudel ja vastavalt Euroopa Toiduohutusameti (edaspidi “toiduohutusamet”) arvamusele. Söödalisandi salinomütsiinnaatriumi (Salinomax 120G) loa omanik on esitanud taotluse loa tingimuste muutmiseks, et kehtestada jääkide piirnormid vastavalt toiduohutusameti hinnangule.
            
         
               (3)
            
            
               26. jaanuaril 2005. aastal vastu võetud arvamuses (4) tegi toiduohutusamet ettepaneku kehtestada kõnealuse toimeaine suhtes ajutised jääkide piirnormid. Nimetatud piirnormid tuleb võib-olla läbi vaadata vastavalt kõnealuse toimeaine edaspidise hindamise tulemustele, mille läbiviijaks on Euroopa Ravimiamet.
            
         
               (4)
            
            
               Seetõttu tuleks määrust (EÜ) nr 600/2005 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 600/2005 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (3)  ELT L 99, 19.4.2005, lk 5. Määrust on muudetud määrusega (EÜ) nr 2028/2006 (ELT L 414, 30.12.2006, lk 26).
   
      (4)  Loomasöödas kasutatavate söödalisandite ja toodete või ainete teaduskomisjoni arvamuse ajakohastamine komisjoni taotlusel seoses salinomütsiinnaatriumil põhineva söödalisandi “Bio-Cox®120G” ohutusega nõukogu direktiivi 70/524/EMÜ artikli 4g alusel. Vastu võetud 26. jaanuaril 2005, EFSA Teataja (2005) 170, lk 1–4.
   
      LISA
      
                  Söödalisandi registreerimisnumber
               
               
                  Söödalisandi ringlusesse laskmise eest vastutava isiku nimi ja registreerimisnumber
               
               
                  Söödalisand
                  (kaubanimi)
               
               
                  Koostis, keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Jääkide piirnormid asjaomases loomses toidus
               
            
                  Toimeaine kogus milligrammides täissööda kilogrammi kohta
               
            
                  Koktsidiostaatikumid ja muud raviained
               
            
                  E 766
               
               
                  Alpharma (Belgia) BVBA
               
               
                  Salinomütsiinnaatrium 120 g/kg (Salinomax 120G)
               
               
                  
                               
                           
                           
                              
                                 Söödalisandi koostis:
                              
                              salinomütsiinnaatrium: 120 g/kg
                              kaltsiumlignosulfonaat: 40 g/kg
                              kaltsiumsulfaatdihüdraat kuni 1 000 g/kg
                           
                        
                               
                           
                           
                              
                                 Toimeaine:
                              
                              salinomütsiinnaatrium C42H69O11Na,
                              polüeetermonokarboksüülhappe naatriumisool, saadud Streptomyces albus'e (ATCC 21838/US 9401-06) fermentatsioonil, CASi number: 55 721-31-8
                              Tooteomased lisandid:
                              
                                           
                                       
                                       
                                          < 42 mg elaiofüliini 1 kg salinomütsiinnaatriumi kohta
                                       
                                    
                                           
                                       
                                       
                                          < 40 g 17-epi-20-desoksüsalinomütsiini 1 kg salinomütsiinnaatriumi kohta
                                       
                                    
                        
               
                  Broilerkanad
               
               
                  —
               
               
                  50
               
               
                  70
               
               
                  Kasutamine keelatud vähemalt üks päev enne tapmist.
                  Kasutusjuhendisse tuleb märkida:
                  
                               
                           
                           
                              “Ohtlik hobuslastele ja kalkunitele.”
                           
                        
                               
                           
                           
                              “Käesolev sööt sisaldab ionofoori: samaaegne kasutamine koos teatud raviainetega (nt tiamuliin) võib olla vastunäidustatud.”
                           
                        
               
                  22.4.2015
               
               
                  5 μg salinomütsiini 1 kg kohta kõigi märgade kudede puhul